b'\n_START_ARTICLE_\nPomeran\xc4\x8dukova nagrada\n_START_PARAGRAPH_\nPomeran\xc4\x8dukova nagrada (angle\xc5\xa1ko Pomeranchuk Prize, rusko \xd0\xbf\xd1\x80\xd0\xb5\xd0\xbc\xd0\xb8\xd1\x8f \xd0\xb8\xd0\xbc\xd0\xb5\xd0\xbd\xd0\xb8 \xd0\x98. \xd0\xaf. \xd0\x9f\xd0\xbe\xd0\xbc\xd0\xb5\xd1\x80\xd0\xb0\xd0\xbd\xd1\x87\xd1\x83\xd0\xba\xd0\xb0) je mednarodna znanstvena nagrada za teoreti\xc4\x8dno fiziko, ki jo od leta 1998 enkrat letno podeljuje In\xc5\xa1titut za teoreti\xc4\x8dno in eksperimentalno fiziko Alihanova (ITEP) v Moskvi. Nagrada se imenuje po ruskem fiziku Izaku Jakovljevi\xc4\x8du Pomeran\xc4\x8duku, ki je skupaj z Landaujem ustanovil oddelek za teoreti\xc4\x8dno fiziko in\xc5\xa1tituta._NEWLINE_Po statutu nagrade ne morejo biti imenovani nobelovci. Nagrado je sicer od nobelovcev prejel Nambu. Imena prejemnikov objavijo 20. maja, na dan Pomeran\xc4\x8dukovega rojstva.'